Wednesday, 13 March 2013 11:24	Zeekoeivlei
Die topografiese informasie oor die dam:Naam van die Dam: ZeekoeivleiNaam van die Provinsie: Westelike ProvinsieNaaste Groot Dorp/Stad: Kaapstad Km Afstand: 20kmOewer: Oostelike
Algemene inligting :Zeekoeivlei is 'n natuurlike vlei van ongeveer 250ha, geleë op die Kaapse Vlakte, rofweg tussen Kaapstad en Muizenberg. Zeekoeivlei en die omliggende area, insluitende Rondevlei en Strandfontein uitvalwerke is in 2000, vanweë die sensitiewe plantegroei en unieke dierelewe wat hier voorkom, tot Natuurreservaat, verklaar. Gedurende die 2008/09 seisoen het 88000 mense die area besoek.
Die vlei word gevoed deur die Lotusrivier. Die kwaliteit van die vlei se water het die afgelope aantal jare baie verbeter, deurdat die vlei se "sluise" elke jaar gedurende die wintermaande uitgehaal word sodat die winterreën die vlei letterlik, kan skoonspoel. Gedurende hierdie tyd sak die vlei wat op sy diepste skaars 2m is, se watervlak met ongeveer 0,8m. Hierdie tendens het ook meegebring dat die gemiddelde grootte van die Karp wat gevang word, toegeneem vanaf ±500g/vis tot ±1,5-2kg/vis. Dit word grootliks toegeskryf aan die impak wat die groot swerms pelikane op die skole klein vis het gedurende hierdie tydperk wanneer die watervlak so laag is.Hierdie vlei is bekend vir die groot hoeveelheid karp wat hier voorkom en is dit niks ongewoon om sakke van 100kg tydens 8-uur kompetisies, hier te vang nie. Dit is 'n fantastiese hengel-water wat die hele jaar vis oplewer.Vanweë die feit dat die vlei ook deels binne 'n woonbuurt geleë is, is die beskikbare hengelwater beperk. Tans word hengelkompetisies slegs op die oostelike oewer aangebied.Die vlei is ook berug vir die sterk suid-ooste (somer) of noord- weste winde (winter) wat hier kan waai. Alhoewel dit die hengel bemoeilik, kan die denkende hengelaar steeds baie vis vang. Ondervinding het geleer dat mens onder sulke omstandighede byvoorbeeld met effens langer hoeklyne (15-20cm) hengel met 'n groter hoekaas, soos byvoorbeeld 'n mieliepit en deeg.
Die gemiddelde waterdieptes oor die oewer op bepaalde afstande:
Die volgende visspesies kan geteiken word en die twee belangrike seisoene van die jaar:
Spesie in die dam Ja/Nee
Indien jy spesifieke spesies wil teiken kan jy die volgende aastipes oorweeg:
Hoeklyne effens langer as wind sterk waai
Read 3062 times	Last modified on Wednesday, 13 March 2013 11:48	Tweet	Published in
Latest from Klipdriftdam